recursal/SuperWikiNEXT-32B huggingface dataset:
**Miehikkälän lahjoitusmaa** oli yksi Vanhan Suomen lahjoitusmaista, jonka nykyisen Miehikkälän kunnan, silloisen Virolahden alueelta keisarinna Katariina II 1790 lahjoitti "ikuiseksi ja perinnölliseksi omaisuudeksi" majuri Matvei Olsujeville.

Lahjoitusmaa käsitti 16 taloa nykyisen Miehikkälän kunnan Miehikkälän ja Kylmälän kylissä, yhteensä 4 5/6 manttaalia, noin 25,700 tynnyrinalaa. Lahjoitukseen kuului lisäksi 6 taloa nykyisen Virolahden alueella Säkäjärvellä ja Tiilikkalan kylässä.

Olsujev myi jo 1793 koko lahjoitusmaan kapteeni Kilchenille. 1800-luvulla oli lahjoitusmaa, sitten kuin Virolahden puoleiset alueet 1799 oston kautta olivat joutuneet toisiin käsiin, kauppaneuvos Carl Bruunilla ja hänen leskellään, sittemmin kapteeni Apollon Alfthanin hallussa. Kalliokosken lasitehtaan perustaessaan Alfthan kiristi sen rahoituksen tähden tuntuvasti lahjoitusmaatalonpoikien veroja ja nämä laativat valituskirjelmän keisarille. Talonpoikien asiamiehiksi oli valittu "Jakop Toikka, Antti Kurvi ja Anttoon Jokimies". Korotetuista veroista huolimatta Alfthan teki lopulta konkurssin ja maat joutuivat uusiin käsiin.

Viimeinen pitkäaikainen lajoitusmaan haltija oli venäläinen kenraalimajuri, kreivi Georg Mengden, jolta valtio lunasti sen 1877. Omistaja sai kauppahinnan kohoamaan 275,000 markkaan antamalla yhtä aikaa muuttokäskyn kaikille alustalaisilleen ja siten pakottaen valtion pikaiseen lunastukseen.

Vuonna 1987 Miehikkälän 100-vuotisjuhlien yhteydessä paljastettiin Suur-Miehikkälän kylään pystytetty lahjoitusmaatalonpoikien muistomerkki. Siinä on yhtä monta kiveä kuin oli lahjoitusmaatiloja. Laatassa on opettaja Emil Holmströmin runo.

Lähteet
-------

1. 1 2  Tietosanakirja, osa 6, s. 481
2. ↑  Yrjö Varpio: Vanhaa Miehikkälää. Vammala 1987, s. 28-32
3. ↑  Miehikkälä - matkailu: muistomerkit

* 250 sielua
**Yacouba Isaac Zida** (s. 16. lokakuuta 1965 Yako) on burkinalainen upseeri. Hän toimi maansa virkaatekevänä presidenttinä 31. lokakuuta 2014 alkaen. Hänen edeltäjänsä, maata lähes kolme vuosikymmentä hallinnut Blaise Compaoré lähti kansannousun seurauksena maanpakoon Norsunluurannikolle. 17. marraskuuta 2014 maan väliaikaiseksi siviilipresidentiksi valittiin Michel Kafando. Zida toimii vallanvaihdoksen jälkeen maansa pääministerinä.

Michel Kafando erotti Zidan pääministerin virasta 19. heinäkuuta 2015. Erottamista olivat edeltäneet kiistat niin armeijan kuin edellisen presidentin Blaise Compaorén kannattajien kanssa. 17. syyskuuta vuonna 2015 sotilaat kaappasivat Burkina Fasossa vallan ja vallankaappauksen yhteydessä Zida pidätettiin.

Zida opiskeli Ouagadougoun yliopistossa englannin kieltä ja aloitti upseeriopinnot vuonna 1993. Hän opiskellut myös Ranskassa, Lyonin yliopistossa. Sotilaskoulusta Zida on saanut myös Yhdysvalloissa. Vuosina 2008–2009 Zida toimi rauhanturvaajana Kongon demokraattisessa tasavallassa.

Lähteet
-------

1. ↑  Paavilainen, Ulla & Syrjänen, Päivi (toim.): "Uutiskatsaus: lokakuu 2014", *Mitä, missä, milloin 2016*, s. 45. Keuruu: Otavan kirjapaino Oy, 2015. ISBN 978-951-129-133-6.
2. ↑  Burkina Fasolle nimitettiin väliaikaispresidentti *Yle Uutiset Ulkomaat*. Yleisradio. Viitattu 17.11.2014.
3. ↑  Burkina Faso reshuffles govt 3 months before polls  20.7.2015. News24. Viitattu 13.8.2015. (englanniksi)
4. ↑
**Michel Kafando** (s. 18. elokuuta 1942) on burkinalainen poliitikko. Hän oli maansa väliaikainen presidentti 18. marraskuuta 2014 alkaen tarkoituksenaan oli valmistella maa vuoden 2015 marraskuussa pidettäviin vapaisiin vaaleihin. Lisäksi hän toimi maansa ulkoministerinä. Hänen edeltäjänsä oli Isaac Zida. 
Vaalit järjestettiin marraskuussa 2015 ja seuraaja aloitti kautensa 29. joulukuuta 2015.

Elämäkerta
----------

Kafando syntyi Ouagadougoussa. Hän opiskeli Burkina Fason entisen siirtomaaisännän Ranskan eri yliopistoissa. Vuonna 1969 hän valmistui Bordeaux´n yliopiston oikeustieteellisestä tiedekunnasta ja jatkoi opintojaan Pariisin yliopiston valtiotieteellisessä tiedekunnassa, mistä valmistui vuonna 1972. Tohtorin tutkinnon hän suoritti Pariisin yliopistosta vuonna 1990.

Kafandolla on takanaan ura ulkoasiainhallinnossa sekä diplomaattina. Vuodet 1982–1983 hän toimi maansa ulkoministerinä. Hän ollut diplomaattina Kuubassa ja työskenteli maansa edustajana Yhdistyneissä kansakunnissa vuosina 1998–2011. Turvallisuusneuvoston puheenjohtajana hän on toiminut vuoden 2008 syyskuussa ja vuoden 2009 joulukuussa. 

Heinäkuussa 2015 Kafandon välit kiristyivät sekä armeijan että pääministerinä toimivan Isaac Zidan kanssa. Hän erotti sekä Zidan että maan turvallisuusministerin ja ryhtyi itse hoitamaan myös näitä tehtäviä. Ulkoministerin tehtävistä Kafando luopui ja niitä hoitamaan nimitettiin Moussa Néblé. 

16. syyskuuta 2015 presidentin turvallisuuskaarti, joka oli syrjäytetyn Blaise Compaorén kannattajien miehittämä, syrjäytti Michel Kafandon. Uudeksi presidentiksi nousi Gilbert Diendéré.  Vallankaappauksen yhteydessä Kafando pidätettiin. 

Armeija ei kuitenkaan hyväksynyt presidentin turvallisuuskaartin tekemää vallankaappausta ja ECOWASin ja vallankaappaajien välisten neuvottelujen jälkeen Kafando palasi presidentiksi 23. syyskuuta 2015 juhlallisten seremonioiden jälkeen. 

Kafandon presidenttikausi päättyi 29. joulukuuta 2015, jolloin vapailla vaaleilla valittu Roch Marc Christian Kaboré vannoi virkavalansa.Kafando oli etukäteen ilmoittanut että ei halua ehdokkaaksi.

Lähteet
-------

1. ↑  Burkina Faso declares Michel Kafando interim president  17.11.2014. BBC. Viitattu 19.4.2015.
2. ↑
3. ↑
4. ↑
5. ↑
Papyrusten huvilan rauniot.
Herculaneumin papyrus numero 1 425 (*De poem*), Giuseppe Casanovan piirros, noin vuodelta 1807.
**Herculaneumin papyrukset** ovat papyrusrullia, jotka hiiltyivät vuonna 79 jaa. tapahtuneessa Vesuviuksen purkauksessa. Huvila, jonka yksityiskirjastossa niitä säilytettiin, jäi pyroklastisen virran hautaamaksi, jonka johdosta ne hiiltyivät. Rullat löydettiin vuonna 1752. Huvilan raunioita kutsutaan nykyään Papyrusten huvilaksi, ja se sijaitsee Herculaneumin raunioalueella. 

Papyrusten huvilan omistajasta on arvailuja. Eräiden tutkijoiden mukaan huvilan rakennutti Lucius Calpurnius Piso Caesoninus, Julius Caesarin appi. Sen omistajaksi on veikattu myös Filodemos Gadaralaista.

Huvilasta on löydetty 1 800 kirjakääröä, ja se on ainoa antiikin ajalta tunnettu kirjasto. Kääröistä on niiden löytämisen jälkeen yritetty avata puolet, mutta tulokset ovat jääneet laihoiksi. Kirjakääröjen tutkimisen avuksi on tullut uusi tekniikka.

Löytäminen ja tutkimukset
-------------------------

Herculaneum oli antiikin roomalaisen yläluokan kesänviettopaikka, jonne paettiin Rooman helteiteitä. Moni rakennutti sinne huvilan ja Papyrusten huvila oli niistä suurin. Nykyajan ihmisen mielestä kyseessä oli enemmän palatsi kuin kesähuvila. Sen omistaja varusti huvilansa kirjastolla, joka on ainoa antiikin ajalta säästynyt kirjasto. Vesuviuksen purkauksen yhteydessä syntyi 400 asteista kaasua, joka muutti kirjat hetkessä hiileksi jonka jälkeen kaupunki hautautui pyroklastiseen virtaukseen.

### Löytäminen

Kun Papyrusten huvilassa alkoivat vuonna 1752, kirjakääröjä luultiin aluksi hiiltyneiksi haloksi ja osaa niistä käytettiin jopa soihtuina öisillä kaivauksilla. Kun havaittiin, että niiden sisällä oli *umblicus* eli kirjakääröihin liitetty tikku, niiden huomattiin olevan kirjoja. Seuraavaksi pohdittiin miten ne saa auki.

### Tutkiminen

Ensiksi kirjakääröt yritettiin avata veitsellä, mutta ne eivät kestäneet käsittelyä. Myöhemmin Vatikaanin konservoija, isä Antonio Piaggio, (1713–1796) kehitti laitteen, jolla kääröt saa auki. Sen avulla työ oli hidasta ja varovaista, yhden käärön avaamiseen meni vuosi. Avatut kääröt näyttivät palaneelta paperilta, ja niitä oli erittäin hankala lukea. Osasta tekstiä ei saanut mitään selvää ja osa kääröistä muuttui kirjaimellisesti tuhkaksi kun niitä niitä yritettiin lukea.

Vuonna 2015 avuksi tuli nykyaikainen tekniikka. Rullat pystytään lukemaan avaamatta niitä käyttämällä samanlaista röntgenkerroskuvantamismenetelmää kuin sairaaloissa. Kääröistä saatiin niin tarkka kuva, että kirjoittajan käsialakin selviää. Rullan syvempiä osia ei kuitenkaan vielä pystytty lukemaan, mutta tekniikan kehittyessä sen uskotaan olevan mahdollista.

Papyrusten huvilan tekstien lukeminen tulee olemaan antiikin historian tutkimisen suuruutinen. Sieltä on löydetty kaikkiaan 1 800 kääröä ja uskotaan, että huvilassa on vielä toinenkin kirjasto. Jos sieltä löydetään joitakin kadonneita teoksia, kuten Aristoteleen dialogit, niiden arvo tulee olemaan mittaamaton.

Lähteet
-------

1. ↑
2. ↑
3. 1 2 3
4. ↑
5. ↑
6. ↑
7. ↑
8. ↑

Aiheesta muualla
----------------

*
**ECDL Profile** -sertifikaatti myönnetty Kreikassa helmikuussa 2017.
**ECDL** eli **European Computer Driving Licence** on kansainvälinen it-perusosaamisen tutkinto, joka on tarkoitettu kaikille.

ECDL perustuu suomalaiseen Tietokoneen ajokortti -tutkintoon, joka otettiin käyttöön vuonna 1994. Jo seuraavana vuonna 1995 *Council of European Professional Informatics Societies* (CEPIS) käynnisti Euroopan komission tukemana hankkeen, jonka tehtävänä oli selvittää, kuinka kehittää IT-perusosaamisen tasoa aikuisväestön keskuudessa kaikkialla Euroopassa.

Varsin pian tämän jälkeen käynnistettiin pilottitestaustoiminta ja suomalaisen ajokortin pohjalta kehitettiin uudet tutkintovaatimukset ja tehtäväpankki. Vuonna 1996 ajokortin oikeudet myytiin ECDL Foundation Limited -järjestölle .

Ensimmäiset ECDL-tutkinnot suoritettiin Ruotsissa elokuussa 1996. Suomessa ECDL-tutkintojärjestelmä otettiin käyttöön syksyllä 2001.

ECDL-tutkinnon on suorittanut jo yli viisitoista miljoonaa ihmistä maailmassa. Tutkinnon voi suorittaa 148 maassa 41 eri kielellä. Suomessa tutkintoja voi suorittaa suomeksi, ruotsiksi, englanniksi ja venäjäksi.

Suomessa ECDL-tutkintoja hallinnoi ECDL Finland Oy.

Tutkinnot
---------

* eKansalainen – tietokoneen peruskäytön tutkinto, jonka tavoitteena on saattaa tietoyhteiskunnan taidot jokaisen ulottuville.
* ECDL perustutkinto – tutkinto työelämän tarpeisiin (sisältää kuusi moduulia, joista voi valita joustavasti tarvitsemansa).
* ECDL Start – osatutkinto, jossa on neljä vapaavalintaista osiota perustutkinnosta.
* ECDL Advanced – jatkotutkinto, jonka voi suorittaa neljästä eri aihealueesta, joista jokainen muodostaa oman tutkintonsa.
* ECDL Expert – sertifikaatti, joka myönnetään henkilölle, joka on suorittanut kaikki neljä erillistä ECDL Advanced -jatkotutkintoa.
* IT Security -tietoturvatutkinto
* CTP eli Certified Training Professional-kouluttajakoulutus
* ECDL Health Supplement – Terveydenhuoltoalan tietotekniikkatutkinto

Lähteet
-------

1. ↑  1995 - CEPIS Task Force *www.ecdl.org*. ECDL Foundation.  Arkistoitu 8.3.2013. Viitattu 16.1.2013. (englanniksi)
2. ↑  Artikkeli: Tietokoneen ajokortti. Miten kaikki alkoi? Markku Kuivalahti.

Aiheesta muualla
----------------

* Eurooppalainen tietokoneen ajokortti
* Kansainväliset ECDL-sivut (Arkistoitu – Internet Archive) (englanniksi)
**Tanskalaiset** (tansk. *dansker*) ovat kansa, joka asuttaa Jyllannin niemimaata sekä muun muassa Lollandin, Själlandin ja Fynin saaria. Tanskalaiset puhuvat skandinaavisiin kieliin kuuluvaa tanskan kieltä ja ovat uskonnoltaan pääosin luterilaisia. Tanskassa asuu noin viisi miljoonaa tanskalaista. Tanskalaisia asuu myös Saksan valtion alueella noin 50 000. He muodostavat merkittävän alueellisen vähemmistön Schleswig-Holsteinin osavaltiossa. Lisäksi Yhdysvalloissa asuu lähes puolitoista miljoonaa ihmistä, jotka ovat tanskalaista alkuperää.

Suomessa ja Ruotsissa tanskalaisia on aiemmin kutsuttu myös juuteiksi. Varsinaisesti tämä nimitys tarkoittaa Jyllannin niemimaata asuttanutta heimoa.

Genetiikka
----------

Tanskalaisten yleisimmät isälinjan haploryhmät ovat R1b (37,3 %) ja I1 (32,8 %).

Katso myös
----------

* Amerikantanskalaiset

Lähteet
-------

1. ↑  Kanadan vuoden 2001 väestönlaskenta (Arkistoitu – Internet Archive)
2. ↑  Kushniarevich, Alena et al: Genetic Heritage of the Balto-Slavic Speaking Populations: A Synthesis of Autosomal, Mitochondrial and Y-Chromosomal Data.  *PLOS ONE*, 2.9.2015, 10. vsk, nro 9, s. e0135820. PubMed:26332464. doi:10.1371/journal.pone.0135820. ISSN 1932-6203. Artikkelin verkkoversio.  en

Aiheesta muualla
----------------

* Kuvia tai muita tiedostoja aiheesta **Tanskalaiset** Wikimedia Commonsissa
**Koorlanjärvi** on saareton ja rehevöitynyt järvi Sauvon keskustan itäpuolella Varsinais-Suomen maakunnassa. Sen pinta-ala on 6,075 hehtaaria ja se on pienin Sauvon neljästä järvestä. Etäisyys Turusta on 29 kilometriä itäkaakkoon.

Maantiede
---------

Koorlanjärven pituus etelästä pohjoiseen on noin puoli kilometriä. Levein kohta on alle 200 metriä.

Koorlanjärven välitön ympäristö on metsää ja suota. Maaston korkeimmat kohdat ovat runsaat 50 metriä merenpinnan yläpuolella. Varsinaissuomalainen kulttuurimaisema peltoineen avautuu järven läheisyydessä.

Koorlanjärveen virtaa etelästä nimetön noin 350 metriä pitkä nimetön tulouoma. Järven luusua sijaitsee pohjoisessa, josta alkaa Sauvonjokeen johtava Myllyoja.

Koorlanjärvi (82.035.1.002) kuuluu Sauvonjoen valuma-alueeseen (82.035), joka on kolmannen jakovaiheen vesistö Saaristomeren rannikkoalueen päävesistössä (82). Sauvonjoen valuma-alueeseen kuuluu kolme vähintään hehtaarin laajuista vakavettä: Silkkilänjärvi, Leiskunsyvä ja Koorlanjärvi.

Lähteet
-------

1. 1 2 3 4 5  Koorlanjärvi (sijainti maastokartalla) *Karttapaikka*. Helsinki:  Maanmittauslaitos. Viitattu 23.2.2024.
2. 1 2 3 4  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 23.2.2024.
3. ↑  Koorlanjärvi (82.035.1.002) *Järvi-meriwiki*. Suomen ympäristökeskus. Viitattu 23.2.2024.
4. ↑  Sauvonjoen valuma-alue (82.035) *Järvi-meriwiki*. Suomen ympäristökeskus. Viitattu 23.2.2024.
*Tämä artikkeli käsittelee Kentin kuningasta 500–600-luvuilla. 800-luvun Kentin kuninkaasta Ethelbertistä on oma artikkelinsa.*
Ethelbertin patsas Rochesterin tuomiokirkossa.
**Ethelbert Kentiläinen**, myös **Ethelbert I** tai **Æthelbert Kentiläinen**, (k. 24. helmikuuta 616 tai 618) oli Kentin kuningas 560–616. Hän julkaisi anglosaksisten lakien vanhimman säilyneen koodeksin eli lakikokoelman. Se heijasteli mannermaisia vaikutuksia, ja vakiinnutti papiston laillisen aseman sekä useita maallisia sääntöjä. Ethelbert meni naimisiin frankkien kuninkaan Karibert I:n tyttären Berthan kanssa. Kristitty Bertha saattoi vaikuttaa siihen, että Ethelbert salli vuonna 597 paavin lähettää Augustinus Canterburylaisen sekä muita lähetyssaarnaajia Kentiin. Ethelbert antoi lähetyssaarnaajille asuinpaikaksi Canterburyn ja kääntyi mahdollisesti itsekin kristityksi. Hän ei kuitenkaan käännyttänyt kansaa pakolla. Beda Venerabiliksen mukaan Ethelbertin valtakunta käsitti loppuaikoina koko Humberin eteläpuolisen Englannin.

Lähteet
-------

1. ↑  Aethelberht I *Encyclopaedia Britannica Online Academic Edition*. Encyclopaedia Britannica Inc. Viitattu 15.3.2015. englanti


|  |  |  |  |
| --- | --- | --- | --- |
| 

| * n
* k
* m
Kentin kuningaskunnan hallitsijat |
| --- |
|  |
| 
* Hengist (455–488)
* Horsa (455–488)
* Oeric Oisc (488–512/516)
* Octa (512/516–534/540)
* Eormenric (534/540–~590)
* Ethelbert Kentiläinen (~590–616)
* Eadbald (616–640)
* Æðelwald
* Eorcenberht (640–664)
* Eormenred
* Ecgberht (664–673)
* Hlothhere (673–685)
* Eadric (685–686)
* Mul (686–687)
* Swæfred (687/688–692)
* Swæfbert
* Oswine
* Wihtred (~690–725)
* Alric (762–796)
* Eadbert I (725–748)
* Æthelbert II (725–762)
* Eardwulf
* Eadberht II
* Sigered
* Eanmund (762–764)
* Heaberht
* Ecgberht II
* Ealhmund
* Offa (785–796)
* Eadberht III Præn (796–798)
* Cuthred (798–807)
* Coenwulf
* Ceolwulf I (822–823)
* Baldred (823–826/827)
* Egbert (825–839)
* Ethelwulf (825–858)
* Ethelstan (839–851)
* Ethelbert (855–866)
* Ethelred (866–871)

 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
Keisari Go-Komatsu
**Go-Komatsu** (jap. 後小松天皇, *Go-Komatsu-tennō*; 1377–1433) oli perinteisen vallanperimysjärjestyksen mukaan Japanin sadas keisari. Hän nousi Nanboku-chō-kaudella eli eteläisen ja pohjoisen hovin kaudella pohjoisen hovin keisariksi vuonna 1382 isänsä Go-En’yūn jälkeen. Kun eteläisen hovin keisari Go-Kameyama suostui lopettamaan hovien väliset vihamielisyydet, Go-Komatsusta tuli vuonna 1392 koko maan legitiimi hallitsija.

Go-Komatsu luopui vallasta vuonna 1412. Valtaistuimelle häntä seurasi hänen poikansa Shōkō. Myöhemmin hän ryhtyi buddhalaiseksi munkiksi. Hänen hautapaikkansa sijaitsee Kioton Fushimin suuralueella ja on nimeltään *Fukakusa no kita no misasagi* (jap. 深草北陵).

Lähteet
-------

1. ↑  Genealogy of the Emperors of Japan Imperial Household Agency. Viitattu 22.7.2018.
2. 1 2  Louis-Frédéric: *Japan Encyclopedia*, s. 255. Harvard University Press, 2005. ISBN 9780674017535. Teoksen verkkoversio.
3. ↑  後小松天皇 深草北陵 Imperial Household Agency. Viitattu 22.7.2018.

Aiheesta muualla
----------------

* Kuvia tai muita tiedostoja aiheesta **Go-Komatsu** Wikimedia Commonsissa

  


|  |  |  |  |
| --- | --- | --- | --- |
|  | Edeltäjä:**Go-Kameyama** | **Japanin keisari**(1392–1412) | Seuraaja:**Shōkō** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Japani

 |

 |
*Tämä artikkeli käsittelee keisaria. Kylästä katso Seiwa (Mie).*

**Seiwa** (jap. 清和天皇, *Seiwa-tennō*, 850–878) oli perinteisen vallanperimysjärjestyksen mukaan Japanin 56. keisari. Hänen valtakautensa kesti vuodet 858–876.

Elämäkerta
----------

Seiwa oli keisari Montokun neljäs poika. Hänen äitinsä oli leskikeisarinna ja Fujiwara no Yoshifusan tytär Fujiwara no Akirakeiko, joka tunnettiin myös keisarinna Somedonona. Ennen nousuaan valtaistuimelle Seiwan henkilökohtainen nimi (*imina*) oli Korehito (jap. 惟仁). Hänet tunnettiin keisarina myös nimellä Mizunoo-no-mikado.

Seiwa nimitettiin kruununprinssiksi yksivuotiaana ja keisariksi vasta yhdeksänvuotiaana vuonna 858. Hänen sijaishallitsijanaan (*sesshō*) toimi hänen isoisänsä Fujiwara no Yoshifusa. Tämä oli ensimmäinen kerta Japanin historiassa, kun valtaistuimelle nousi niin nuori lapsi, että keisarille piti nimittää sijaishallitsija, ja samalla ensimmäinen kerta, kun sijaishallitsijana toimi voimakkaan Fujiwara-klaanin jäsen.

Seiwa hallitsi 18 vuoden ajan ja luopui valtaistuimesta vuonna 876. Muutaman vuoden kuluttua vuonna 878 hän ryhtyi buddhalaiseksi munkiksi, mutta kuoli saman vuoden lopulla 31-vuotiaana. Hänen nimensä munkkina oli Soshin.

Seiwalla oli 13 vaimoa ja 18 poikaa ja tytärtä. Hänen hautapaikkansa on tiedossa, se sijaitsee Kioton Ukyō-kun suuralueella ja on nimeltään Mizu-no-oyama-no-misasagi (jap. 水尾山陵).

Aikakaudet
----------

Seiwan valtakaudella oli käytössä kaksi aikakausinimeä (*nengō*):

* Ten’an-kausi (857–859)
* Jōgan-kausi (859–877)

Lähteet
-------

1. 1 2 3 4 5 6  Brown, Delmer M. ja Ishida, Ichirō (toim.): *The Future and the Past: A Translation and Study of the Gukanshō, an Interpretative History of Japan Written in 1219*, s. 286–288. University of California Press, 1979. ISBN 978-0-520-03460-0. Teoksen verkkoversio.
2. 1 2  清和天皇 水尾山陵 Imperial Household Agency. Viitattu 7.2.2016.
3. 1 2 3  Titsingh, Isaac: *Nipon o daï itsi ran: ou Annales des empereurs du Japon*, s. 115–121. Royal Asiatic Society, Oriental Translation Fund of Great Britain and Ireland, 1834. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Seiwa** Wikimedia Commonsissa

  


|  |  |  |  |
| --- | --- | --- | --- |
|  | Edeltäjä:**Montoku** | **Japanin keisari**(858–876) | Seuraaja:**Yōzei** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Japani

 |
|  |
| Muut | 
* IdRef

 |

 |
Keittiömestari Matti Jämsen (2014).
Matti Jämsénin parhaana palkittu lihavati (Bocuse d’Or 2015). 
**Matti Kalervo Jämsén** (18. elokuuta 1979 Helsinki – 14. lokakuuta 2020 Helsinki) oli suomalainen keittiömestari. Hän voitti suomalaisen Vuoden kokki -kilpailun vuonna 2005. Hän työskenteli tuolloin ravintola G. W. Sundmansin palveluksessa. Matti Jämsén edusti Suomea vuoden 2011 Bocuse d’Or -kilpailussa sijoittuen viidenneksi ja vuoden 2015 kilpailussa, jossa hän nousi neljänneksi ja voitti palkinnon parhaasta lihavadista. Hän voitti Food & Fun -kilpailun Islannissa vuonna 2011.

Jämsén toimi muun muassa ravintola Cellassa (Helsinki), hotelli Vaakunan Memphis-ravintolassa, ravintola Piratessa (Hanko), Kalastajatorpalla, Fishmarketissa, Katajanokan kasinolla, Chez Dominiquessa, oslolaisissa huippuravintoloissa Restaurant Bagatellessa (kaksi Michelin-tähteä) ja vuoden 1993 Bocuse d’Or -voittaja Bent Stiansenin omistamassa Restaurant Statholdergaardenissa (Michelin-tähti) sekä Die Quadricassa Saksassa. Hän toimi Tallink Siljan ravintoloista vastaavana ravintolatoimenjohtajana. Hän oli myös yrittäjä omassa Matti Jämsen Oy:ssä.

Vuodesta 2017 lähtien Jämsén toimi Suomen Bocuse d’Or -joukkueen johtajana (presidenttinä) ja osallistui myös kilpailujen tuomaristoon. Häntä ennen Suomen kisajoukkuetta johti Pekka Terävä.

Jämsén kuoli 41-vuotiaana 14. lokakuuta 2020.

Lähteet
-------

1. ↑  Kuolinilmoitus. *Helsingin Sanomat* 8.11.2020, s. C 14.
2. ↑  Arkistoitu kopioVuoden Kokki tilastoina. (Vuodet 1995–2014.) Metos Oy.  Arkistoitu 21.12.2017. Viitattu 3.12.2017.
3. 1 2 3 4 5  Vuoden kokit.  19.10.2017. Elo-Säätiö. Viitattu 3.12.2017.
4. 1 2  Arkistoitu kopioVuoden Kokki 2005 – Matti Jämsén, kestomestari Metos Oy.  Arkistoitu 4.12.2017. Viitattu 3.12.2017.
5. ↑  Bocuse d'Or – historia. Elo-säätiö. Viitattu 3.12.2017.
6. ↑  Ismo Sipeläinen edustaa Suomea Bocuse d’Or-kaudella 2018–2019. Elo-säätiö. Viitattu 3.12.2017.
7. ↑  Rislakki, Eeropekka: Pekka Terävä: "Nyt lähtee testamenttikirjeeni Bocuse d´Oriin."  9.2.2017. Viisi Tähteä Media. Viitattu 4.12.2017.
8. ↑  Leminen, Teemu: Palkittu keittiömestari Matti Jämsén on kuollut 41-vuotiaana.  15.10.2020. Helsingin Sanomat. Viitattu 15.10.2020.

Aiheesta muualla
----------------

* Matti Jämsénin muistokirjoitus *Helsingin Sanomissa*.
**Maan ja veren huone** (engl. *House of Earth and Blood*) on yhdysvaltalaiskirjailija Sarah J. Maasin kirjoittama fantasiaromaani ja *Crescent City* -kirjasarjan ensimmäinen osa. Romaani julkaistiin alkuperäiskielellä vuonna 2020 ja suomeksi vuonna 2023. Gummeruksen kustantaman suomennoksen käänsi Sarianna Silvonen.

Romaani kertoo Bryce Quinlanista, joka hautoo kostoa ystävänsä murhanneelle demonille. Kun samanlaisia murhia alkaa tapahtua lisää, Bryce lyöttäytyy yhteen poliisivoimille työskentelevän langenneen enkelin, Hunt Athalarin, kanssa. Kaksikko yrittää ratkaista tapausta ja ajautuu jännittävään seikkailuun.

*Maan ja veren huone* on nuortenkirjailijana tunnetun Maasin ensimmäinen aikuisille suunnattu teos. Hänen aiemmasta tuotannostaan poiketen kirjassa esiintyy enemmän väkivaltaa ja seksiä sekä karkeampaa kieltä. Romaani voitti julkaisuvuonnaan parhaan fantasiakirjan Goodreads Choice -palkinnon.

Lähteet
-------

1. 1 2  Maan ja veren huone Gummerus. Viitattu 20.2.2024.
2. 1 2  Maan ja veren huone *Risingshadow*.  24.1.2024. Viitattu 20.2.2024.
3. 1 2  Lenker, Maureen Lee: Two queens of fantasy launch epic new series anchored by fierce heroines: Review *Entertainment Weekly*.  25.2.2020. Viitattu 20.2.2024. (englanniksi)
4. ↑  Williams, Sydney: Best books 2020: Winners of the Goodreads Choice Awards *NBC Select*.  9.12.2020. Viitattu 20.2.2024. (englanniksi)

Aiheesta muualla
----------------

* House of Earth and Blood Crescent City Wikissä (englanniksi)
**Oleg Anatoljevitš Tsarjov** (ven. Олег Анатольевич Царёв, ukr. Олег Анатолійович Царьов, *Oleh Anatolijovytš Tsarov*, s. 2. kesäkuuta 1970, Dnepropetrovsk) on ukrainalainen poliitikko ja liikemies, kansanedustaja Ukrainan parlamentissa vuosina 2002–2014 ja separatistijohtaja. Tsarjov oli Luhanskin ja Donetskin alueiden separatistien perustaman Novorossijan liiton parlamentin puhemies koko sen olemassaolon ajan 2014–2015.

Tsarjov valmistui Moskovan ydinfysiikan instituutista fyysikoksi 1992. Hän aloitti uransa tuotantoinsinöörinä Dnipropetrovskissa Avteks-yrityksessä. Vuosina 1993–1995 hän johti vakuutusyhtiötä Dovira. Myöhemmin hän oli johtavissa tehtävissä Dnipropetrovskin tietokonekeskuksessa, Kremnijeva dolyna (’Piilaakso’) -yrityksessä ja Dnepropetrovskin paperitehtaalla.

Tsarjov valittiin 2002 kansanedustajaksi. Hän oli Alueiden puolueen Dnipropetrovskin osaston johtaja vuodesta 2005. Hän asettui ehdokkaaksi vuoden 2014 Ukrainan presidentinvaaleihin, jolloin hänet erotettiin puolueesta sen asettaessa ehdokkaakseen Myh’ailo Dobkinin.
Tsarjov vetäytyi ehdokkuudesta, kun hänet pahoinpideltiin Kiovassa, ja kehotti boikotoimaan vaaleja. Hänen mukaansa vaalit vain "tekisivät laillisiksi vallankaapanneet vallanpitäjät ja ajaisivat maan sisällissotaan".

Toukokuussa 2014 Tsarjov ilmoitti, että Donetskin ja Luhanskin alueilla pidettäisiin kansanäänestys itsenäisyydestä ja luotaisiin Novorossijan federaatio.
Kesäkuussa 2014 Verh’ovna Rada poisti Tsarjovilta syytesuojan.
Novorossija kuitenkin purettiin 2015 Minskin sopimusten mukaisesti, koska Odessa, Harkova ja Dnipropetrovsk jäivät Ukrainan hallintaan.

Tsarjovia ammuttiin 27. lokakuuta 2023 Jaltassa Krimillä, ja hänen kerrottiin olevan vakavasti haavoittunut. Ukrainan turvallisuuspalvelu mukaan kyse oli sen operaatiosta.

Lähteet
-------

1. ↑  Олег Царев :: Люди :: Деловая столица *web.archive.org*.  23.7.2011.  Arkistoitu 23.7.2011. Viitattu 28.1.2024.
2. ↑  Олег Царев :: Люди :: Деловая столица *web.archive.org*.  23.7.2011.  Arkistoitu 23.7.2011. Viitattu 28.1.2024.
3. ↑  Ukraine's Party of Regions expels presidential hopefuls Tigipko, Tsariov and Boiko *Interfax-Ukraine*. Viitattu 28.1.2024. (englanniksi)
4. ↑  Ukraine's Pro-Russian Candidate Quits Presidential Race *Radio Free Europe/Radio Liberty*.  29.4.2014. Viitattu 28.1.2024. (englanniksi)
5. ↑  Ukrainian presidential candidate Tsariov withdraws from race *Interfax-Ukraine*. Viitattu 28.1.2024. (englanniksi)
6. ↑  Царёв Олег *LIGA*. Viitattu 28.1.2024. (venäjäksi)
7. ↑  Oleg Tsarev deprived of his parliamentary immunity < News < Home *web.archive.org*.  4.6.2014.  Arkistoitu 4.6.2014. Viitattu 28.1.2024.
8. ↑  Russian-backed 'Novorossiya' breakaway movement collapses - read on - uatoday.tv *web.archive.org*.  21.5.2015.  Arkistoitu 21.5.2015. Viitattu 28.1.2024.
9. ↑  Pro-Russian Ukrainian politician Oleg Tsaryov reportedly attacked in Crimea *Meduza*. Viitattu 28.1.2024. (englanniksi)
10. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
**Tarjouskartelli** on samassa jakelu- tai tuotantoportaassa toimivien yritysten keskinäistä yhteistoimintaa, jolla pyritään poistamaan kilpailu tarjouskilpailuista. Toiminta on joko salaista tai avointa. Kartellin jäsenet yrittävät vaikuttaa tuotteen tai palvelun hintaan ja usein myös markkinoiden jakamiseen. Usein yhteistoiminta salataan ja näin johdetaan harhaan tarjousten pyytäjiä. Toiminta voi myös olla avointa ja kaikki tarjoajat antavat lähes samanlaisen tarjouksen, jotta kilpailuttajan olisi pakko tyytyä kartellin sopimaan hintatasoon. Tarjouskartelli on houkutteleva menettelytapa silloin, kun hyödykkeelle ei ole muodostunut selvää markkinahintaa. Jos kilpailuttajan pitkäaikainen käyttäytyminen on ennustettavissa, voivat tarjoajat vuorotella voittaakseen tarjouskilpailun, jolloin ei synny painetta kartellin hajoamiseen.

Suomen kilpailulaki (948/2011, 5 §) kieltää tarjouskartellit. Kiellolla pyritään kilpailuttajan saamien tarjousten itsenäisyyteen ja markkinaehtoisuuteen perustuvan hinnanmuodostuksen toimivuuteen. Yritykset eivät saa sopia, että jonkun on luovuttava tarjouksen tekemisestä tai tehtävä alempi tai korkeampi tarjous kuin toisen. Tarjouskartellista voidaan määrätä seuraamusmaksu (kilpailunrikkomismaksu). Sellainen tarjousyhteistoiminta on sallittua, jossa yhteinen tarjous koskee yhteistä suoritusta, esimerkiksi rakennusurakkaa, johon yksittäisen yrityksen voimavarat eivät riitä.

Lähteet
-------

1. 1 2  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa I palstat 826–827.
2. ↑  Kilpailulaki *Finlex*.  Arkistoitu 28.7.2014. Viitattu 23.5.2014.
MTS:n logo.
**Mobile TeleSystems** (ven. Мобильные ТелеСистемы, *Mobilnyje TeleSistemy*) eli **MTS** on suuri matkapuhelinoperaattori Venäjällä ja Itsenäisten valtioiden yhteisön maissa.

Matkapuhelinoperaattori MTS:n myymälä Moskovassa
MTS:n pääkonttori sijaitsee Moskovassa. Yhtiön osakkeet on listattu Moskovan pörssissä (MCX: MTSS) ja New Yorkissa (NYSE: MBT). Yritys perustettiin vuonna 1993 ja se aloitti toimintansa seuraavana vuonna.

RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan 13. suurimmaksi. Yhtiön arvoksi arvioitiin 676,854 miljardia ruplaa vuoden 2013 lopussa (+33,3 % edellisvuoteen).

MTS:llä on yli 59 miljoonaa matkapuhelinasiakasta.*lähde?* Venäjällä MTS:n tärkeimmät kilpailijat ovat MegaFon ja Beeline.

Esimerkiksi Valko-Venäjällä MTS:n tärkein kilpailija on puolestaan A1↑, jonka asiakasmäärän Valko-Venäjän MTS on niukasti ohittanut. Kesäkuussa 2013 Valko-Venäjän MTS:llä oli 5,3 miljoonaa tilaajaa.

Lähteet
-------

1. ↑  TOP-100 krupneiših po kapitalizatsii kompanii Rossii - 2014 (Venäjän TOP-100 markkina-arvoltaan suurimmat yritykset 2014) riarating.ru. Viitattu 18.8.2014. (venäjäksi)
2. ↑  MTS Belarus reports 5.26m subscribers at end-June ITU, itu.int. Viitattu 22.11.2013. (englanniksi)
3. ↑  About velcom Velkom, velcom.by.  Arkistoitu 24.11.2013. Viitattu 22.11.2013. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mobile TeleSystems**.
* MTS:n kotisivu (englanniksi), ja (venäjäksi)

|  |  |  |  |  |  |
| --- | --- | --- | --- | --- | --- |
| 

| * n
* k
* m
Venäjä RTS-indeksin yritykset |
| --- |
|  |
| 
* Aeroflot
* AFK Sistema
* ALROSA
* En+ Group
* FosAgro
* FSK Rosseti
* Gazprom
* Gk Samolet
* Globaltrans
* Gruppa Pozitiv
* Inter RAO
* Lukoil
* Magnit
* MMK
* Metšel
* Mobile TeleSystems
* Mosenergo
* Moskovan luottopankki
* Moskovan pörssi
* NLMK
* Nornickel
* Novatek
* Ozon Holdings
* PIK Group
* Polymetal International
* Polyus
* Qiwi
* Ros Agro
* Rosneft
* Rostelecom
* RUSAL
* RusHydro
* Sberbank
* Segezha Group
* Seligdar
* Severstal
* Sovcomflot
* Surgutneftegaz
* Tatneft
* Tinkoff
* Transneft
* Unipro
* VK
* VTB
* X5 Retail Group
* Yandex

 |
|  |
| Päivitetty: 5. tammikuuta 2024 |

 |
**Jääräpää Santini** (*The Great Santini*) on Lewis John Carlinon käsikirjoittama ja ohjaama yhdysvaltalainen komediallinen draamaelokuva vuodelta 1979. Pat Conroyn omaelämäkerralliseen romaaniin *Suuri Santini* perustuva elokuva kertoo Yhdysvaltojen merijalkaväen lentäjäupseerista (Robert Duvall), jonka perhe, etenkin teinipoika Ben (Michael O’Keefe), kärsii isänsä sotilaallisista kasvatusmenetelmistä ja äärikonservatiivisista mielipiteistä 1960-luvun yhteiskunnallisen vapautumisen vuosina.

Robert Duvall oli roolistaan parhaan miespääosan Oscar-ehdokkaana, mutta palkinnon vei Robert De Niro elokuvasta *Kuin raivo härkä*.

Rooleissa
---------

|  |  |  |
| --- | --- | --- |
|  Robert Duvall  | … |  Bull Meechum
  |
|  Blythe Danner  | … |  Lillian Meechum
  |
|  Michael O’Keefe  | … |  Ben Meechum
  |
|  Lisa Jane Persky  | … |  Mary Anne Meechum
  |
|  Julie Anne Haddock  | … |  Karen Meechum
  |

Arvioita
--------

*Video-oppaassa* vuodelta 1994 Kari Salminen kuvaa *Jääräpää Santinia* kepeän ironian täyttämäksi tutkielmaksi "tosielämän psykopaatista, amerikkalaisesta miesten miehestä". Hänestä Duvall suoriutuu roolistaan hyvin, mutta käsikirjoitus ei tavoita Pat Conroyn romaanin vakavia perusasetelmia. Hän antaa elokuvalle kolme tähteä viidestä, mikä vastaa sanallista arviota "hyvä".

Lähteet
-------

{{viitteet}

Aiheesta muualla
----------------

* *Jääräpää Santini* Internet Movie Databasessa. (englanniksi)

1. 1 2  *Video-opas 95*, WSOY 1994.
2. ↑  The Great Santini *harvardfilmarchive.org*. Viitattu 21.9.2021.
3. ↑  The 53rd Academy Awards (1981) – Winners & Nominees Academy of Motion Picture Arts and Sciences. Viitattu 21.9.2021. (englanniksi)
**Matti Tapani Mäkinen** (s. 15. syyskuuta 1970) on suomalainen poliitikko ja Hankasalmen kunnanjohtaja. Tätä ennen hän toimi Hankasalmen kunnan hallintojohtajana vuodesta 2004.

Mäkinen oli opiskeluaikanaan muun muassa Jyväskylän yliopiston ylioppilaskunnan edustajiston puheenjohtaja sekä työskenteli JYY:n pääsihteerinä ja sosiaalisihteerinä. Hän oli vihreiden edustajana Jyväskylän kaupunginvaltuustossa 1997–2004.

Koulutukseltaan Mäkinen on filosofian maisteri pääaineenaan suomen kieli.

Mäkinen on naimisissa kokoomuspoliitikko Henna Virkkusen kanssa ja heillä on yksi lapsi.

Lähteet
-------

1. ↑  .aspx Henna Virkkunen *Suomen kansanedustajat*. Eduskunta.
2. 1 2 3 4 5  Peltonen, Toni: Vihreä Virkkunen ja Mallikas Mäkinen.  *Jyväskylän ylioppilaslehti*, 2006, nro 5, s. 11. Artikkelin verkkoversio (pdf). Viitattu 4.1.2015.
3. ↑   (Arkistoitu – Internet Archive)
4. ↑  Henna Virkkunen nousee opetusministeriksi *Taloussanomat*.  11.12.2008. Viitattu 4.1.2015.

Aiheesta muualla
----------------

* Kunnanjohtajan blogi (Arkistoitu – Internet Archive)
Mojmir Sepe (vas.) ja televisio-ohjaaja Dušan Hren.
**Mojmir Sepe** (11. heinäkuuta 1930 – 24. joulukuuta 2020) oli slovenialainen säveltäjä ja kapellimestari. Hän opiskeli trumpettia ja pianoa Ljubljanan musiikkiakatemiassa ja liittyi vuonna 1950 Radio Ljubljanan tanssiorkesteriin trumpetistiksi. Hän perusti yhden Jugoslavian ensimmäisistä jazzyhtyeistä, Mojmir Sepe Bandin, vuonna 1956. 1960-luvulta lähtien hän sävelsi lukuisia kappaleita slovenialaiselle Slovenska popevka -festivaalille. Hänelle myönnettiin vuonna 1997 Viktor Media -palkinto elinikäisestä työstä musiikin parissa, ja samasta syystä hänelle myönnettiin myös Kozima-palkinto vuonna 2010.

Sepe sävelsi Jugoslavian edustuskappaleet Eurovision laulukilpailuun vuosina 1966 ja 1970 ja toimi noina vuosina myös maan kapellimestarina. Hän toimi myöhemmin itsenäisen Slovenian kapellimestarina kilpailussa vuosina 1997 ja 1998.

Lähteet
-------

* (Arkistoitu – Internet Archive)

1. ↑

Aiheesta muualla
----------------

* Kuvia tai muita tiedostoja aiheesta **Mojmir Sepe** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
Anne Westfall

Elämä| Puoliso | 
Jon Freeman View and modify data on Wikidata  |

Muita tietoja| Työnantajat | 
Epyx (1980–1981), Free Fall Associates (1981 – ) View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Anne Westfall** on yhdysvaltalainen ohjelmistosuunnittelija, joka tunnetaan parhaiten *Archon*-pelisarjasta.

Ura
---

Anne Westfall kouluttautui ohjelmoijaksi hiukan yli kolmekymppisenä ja kävi ilmi, että hän oli siinä erittäin hyvä. Westfall työskenteli 1980-luvun taitteessa Morton Technology -yhtymässä, jossa hän oli kehittämässä yrityksen ensimmäisiä sovelluksia TSR-80-tietokoneelle.

Westfall tapaisi West Coast Computer Faire -messuilla Jon Freemanin vuonna 1980. He alkoivat seurustella ja Freeman rekrytoi Westfallin perustamaansa Automated Simulations -pelifirmaan. Pian tämän jälkeen he menivät naimisiin. Freeman ja Westfall halusivat siirtyä kehittämään pelejä Atari 800 -tietokoneelle. Westfall ja Freeman perustivat vuonna 1981 oman Free Fall Associates -peliyrityksen, joka julkaisi muun muassa vuonna 1983 pelin *Archon: The Light and the Dark* josta tuli menestys

Lähteet
-------

1. ↑  (en) ANTIC The Atari 8-bit Podcast: ANTIC Interview 70 - Jon Freeman, Freefall Associates (viitattu 8. maaliskuuta 2024). Tieto on haettu Wikidatasta.
2. ↑  Free Fall Associates (viitattu 8. maaliskuuta 2024). Tieto on haettu Wikidatasta.
3. 1 2 3  Free Fall Associates *dadgum.com*. Viitattu 8.3.2024.
4. 1 2  *Compute! Gazette Issue 17*, s. 52-54. Compute publications, 1984-11. Teoksen verkkoversio (viitattu 8.3.2024).

Aiheesta muualla
----------------

* Free Fall, Part 1: Archon
* Free Fall, Part 2: Murder on the Zinderneuf
* Mobygames: Anne Westfall
Moldovan 25. itsenäisyyspäivän juhlintaa 27. elokuuta 2016.
Postimerkki Moldovan itsenäisyyspäivän kunniaksi (2001).
**Moldovan itsenäisyyspäivä** (romaniaksi *Ziua Independenței*) on vuosittain Moldovassa juhlittava kansallispäivä. Sitä vietetään 27. elokuuta. Tällöin juhlistetaan 27. elokuuta 1991 Chișinăussa annettua itsenäistymisjulistusta Neuvostoliitosta.

Moldovan tasavallan parlamentin vuonna 1991 antamassa itsenäisyysjulistuksessa Moldovan aluetta koskeneet aiemmat kansainväliset sopimukset ja säädökset vuosilta 1775, 1812, 1939, Moldovan ASNT:n perustaminen 1924, sekä Moldovan SNT:n perustaminen ja liittäminen Neuvostoliittoon 1940 todettiin laittomiksi tai päätöksinä mitättömiksi. Itsenäisyysjulistuksessa kirjattiin johdantona näkyville Chișinăun suurten kansalliskokousten ja Moldovan parlamentin päätökset vuosilta 1989-1991 romanian kielen ja latinalaisen kirjaimiston käyttöönotosta sekä Moldovan tasavallan lipun, vaakunan ja valtion nimen hyväksymisestä.

Itsenäisyyspäivä on kansallinen vapaapäivä Moldovassa. Joulupäivän ohella se vuoden harvoja päiviä, jolloin kaupat ovat tasavallassa kiinni.

Lähteet
-------

1. ↑  Moldova marks 30 years of independence from Soviet rule  27.8.2021. apnews.com. Viitattu 22.2.2024. (englanniksi)
2. 1 2  Declaration of Independence of the Republic of Moldova (arkistoitu käännös)  27.8.2005. moldova.org.  Arkistoitu 30.8.2013. Viitattu 22.2.2024. (englanniksi)
3. 1 2  Independence Holiday in Moldova in 2024 officeholidays.com. Viitattu 22.2.2024. (englanniksi)
**Magnus Haaksalo** (vuoteen 1940 Hagner), (29. toukokuuta 1920 Viipuri – 17. marraskuuta 1989 Helsinki oli suomalainen upseeri ja kenraaliluutnantti. 

Haaksalo valmistui Kadettikoulusta 1941 ja Sotakorkeakoulusta 1952 (yleisesikuntaupseeriksi 1953). Hän toimi 1941 JR 5:ssä komppanianpäällikkönä. 1942 hän toimi RUK:ssa kouluttajana. 1943–1944 hän toimi komppanianpäällikkönä ja pataljoonan komentajan viransijaisena. Puolustusvoimien komentajan adjutanttina hän työskenteli 1945–1949. Vaasan sotilaspiirin esikunnassa hän oli toimistopäällikkönä 1953–1954. Taistelukoulussa hän opetti 1954–1956. Egyptissä hän toimi suomalaisen YK-komppanian yhteysupseerina 1957. Sotakorkeakoulussa hän opetti taktiikkaa vuosina 1957–1963. Rannikkojääkäripataljoonaa Haaksalo komensi 1963–1966. Kadettikoulun johtajana hän toimi everstiksi ylennettynä 1966–1971. Sisä-Suomen sotilasläänin komentajana hän toimi 1971–1974 ja Pohjois-Suomen sotilasläänin komentajana 1974–1980 josta tehtävästä jäi reserviin.

Ylennykset: vänrikki 1941, luutnantti 1941, kapteeni 1943, majuri 1954, everstiluutnantti 1959, eversti 1966, kenraalimajuri 1971, kenraaliluutnantti 1976.

Hänen tuhkauurnansa kätkettiin Hietaniemen uurnalehtoon. Sittemmin uurna on siirretty Kulosaaren hautausmaalle.

Julkaisuja
----------

Nimellä *M. Haaksalo*:

* *Korean maasodan taktillisia kokemuksia*. Tiede ja ase 11/1953

Lähteet
-------

1. 1 2 3  Kuka kukin on 1978 (Runeberg.org)
2. ↑  Facta2001, osa 21 1990
3. ↑  Päivämäärä hautakivessä Kulosaaren hautausmaalla, kortteli 7)
4. ↑  Facta2001, WSOY 1982, 5. osa, palsta 382
5. ↑  Hietaniemen hautausmaa – merkittäviä vainajia (PDF) Helsingin seurakuntayhtymä. Viitattu 25.9.2016.
6. ↑  Viite julkaisuun
**Etnonyymi** (kreikan sanoista ἔθνος, *éthnos*, 'kansakunta' ja ὄνομα, *ónoma*, 'nimi') on nimi, jolla viitataan tiettyyn etniseen ryhmään, kuten kansaan tai heimoon. Etnonyymit voidaan jakaa kahteen kategoriaan: eksonyymeihin (nimiin, jossa ulkopuolinen ihmisryhmä on nimennyt etnisen ryhmän) ja endonyymeihin (itsemääritetty: etninen ryhmä itse on luonut nimen ja käyttää sitä).

Esimerkiksi saksalaiset ovat Saksan hallitseva etninen ryhmä. Etnonyymi *saksalaiset* on eksonyymi, koska kyseisellä suomenkielisellä ilmaisulla viitataan saksalaisten etniseen ryhmään vain Suomessa. Eksonyymi on myös englanninkielisten ilmaisu *the Germans*, joka juontuu latinasta. Autonyymi puolestaan olisi saksalaisten itsensä käyttämä *die Deutschen*. Muita esimerkkejä saksalaisiin viittaavista eurooppalaisten kielten ilmaisuista ovat ranskan *Allemands*, italian *tedeschi*, ruotsin *tyskar* ja puolan *Niemcy*.

Muutokset ajan myötä
--------------------

Etnonyymit voivat muuttaa luonnettaan ajan myötä: alun alkujaan sosiaalisesti hyväksyttäviä nimistä voidaan myöhemmin pitää loukkaavina. Esimerkiksi ilmaisua *mustalaiset* on ennen käytetty viittaamaan romaneihin. Myös afroamerikkalaisista käytettävät etnonyymit ovat kokeneet muutoksen: mahdollisten negatiivissävytteisten tai loukkaavien ilmaisujen sijasta nykyään suositaan eksonyymiä afroamerikkalainen tai afrikkalais-amerikkalainen. Esimerkiksi *neekeri*-sanan loukkaavuutta perustellaan sillä, että sitä on historiallisesti käytetty negatiivisesti leimaavissa konteksteissa neutraalien sijaan. Sanalla on viitattu muun muassa "ihmisryhmään, joka on tyypillisesti kuvattu tyhminä alkuasukkaina, huvittavina luonnonlapsina tai julmina pakanoina." Ilmaisu liittyy vahvasti myös hierarkkiseen rotuajatteluun.

Lähteet
-------

1. ↑  Kielitiede:etnonyymi *Tieteen termipankki*. Viitattu 29.04.2018.
2. ↑  ethnonym *English Oxford* Living *Dictionaries*.  Arkistoitu 1.9.2017. Viitattu 29.04.2018.
3. ↑  Raittila, Pentti: Etnisyys ja rasismi journalismissa (pdf)  2002. Suomen Journalistiliitto. Viitattu 29.04.2018.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ethnonym
**Otto Porter jr.** (s. 3. kesäkuuta 1993 St. Louis, Missouri) on yhdysvaltalainen aktiiviuransa lopettanut koripalloilija, pelipaikaltaan pieni laitahyökkääjä.

Porter pelasi yliopistokoripalloa Georgetownin yliopiston joukkueessa, ja Washington Wizards varasi hänet NBA:han vuoden 2013 varaustilaisuuden kolmantena pelaajana. Hän pelasi ensimmäisellä NBA-kaudellaan vain 37 ottelua mutta on sen jälkeen pelannut 74–80 runkosarjaottelua kaudessa. Hän kuului syksystä 2015 lähtien Wizardsin aloituskokoonpanoon.

Helmikuun siirtotakarajalla 2019 Wizards vaihtoi Porterin Chicago Bullsin Bobby Portisiin, Jabari Parkeriin ja vuoden 2023 toisen kierroksen varausvuoroon. Maaliskuussa 2021 Porter siirtyi Orlando Magiciin ja vuoden 2021 aikana Golden State Warriorsiin, jossa hän voitti NBA:n mestaruuden vuonna 2022.

Lähteet
-------

1. ↑  Otto Porter Stats *sports-reference.com*. Sports Reference. Viitattu 28.6.2013. (englanniksi)
2. ↑  Otto Porter *Basketball-Reference*. Viitattu 26.12.2017. (englanniksi)
3. ↑
4. ↑  Bulls acquire all-star Nikola Vucevic and Al-Farouq Aminu in trade with Magic *Nba.com*.  25.3.2021. Viitattu 26.3.2021. (englanniksi)

Aiheesta muualla
----------------

* Kuvia tai muita tiedostoja aiheesta **Otto Porter** Wikimedia Commonsissa

Golden State Warriors – NBA:n mestari 2022
00 Jonathan Kuminga ·
0 Gary Payton ·
1 Damion Lee ·
2 Chris Chiozza ·
3 Jordan Poole ·
4 Moses Moody ·
5 Kevon Looney ·
8 Nemanja Bjelica ·
9 Andre Iguodala ·
11 Klay Thompson ·
12 Quinndary Weatherspoon ·
22 Andrew Wiggins ·
23 Draymond Green ·
30 Stephen Curry ·
32 Otto Porter ·
33 James Wiseman ·
95 Juan Toscano-Anderson  

Päävalmentaja Steve Kerr   

Apuvalmentajat Ron Adams · Kenny Atkinson · Mike Brown · Bruce Fraser · Jama Mahlalela · Dejan Milojević
**Anatolian historia** kertoo Anatolian niemimaan historiasta. Heettiläiset valloittivat Anatolian 1600-luvulla eaa. He perustivat kuningaskunnan, jonka varhaisin vaihe oli Vanha valtakunta, joka oli vallassa 1650-1500 eaa. Tämän valtakunnan ensimmäisiä kuninkaita olivat Labarnas ja Hattusilis, Mursilis ja viimeisimpiä kuninkaita oli Telipinus. Tämän valtakunnan aikana hurrilaiset valtasivat valtakunnan kaakkois- ja eteläosia, jotka Hattusilis valtasi jonkin ajan kuluttua takaisin. Myöhemmin heettiläiset valtasivat Aleppon ja Babylonin, jotka kassiitit valtasivat pian tämän jälkeen. Myöhemmin hurrilaiset valtasivat Kilikian. Vanhan valtakunnan jälkeen oli sadan vuoden aika, jolloin oli Keski-valtakunta. Tämän valtakunnan hallitsijoita olivat Hanigalbat ja Thutmosis III. Hanigalbatin aikana heettiläiset olivat sodassa hurrilaisia vastaan, jolloin he olivat liitossa Egyptin kanssa. Myöhemmin oli imperiumityyppinen Uusi valtakunta 1400-1180 eaa. Tämän valtakunnan hallitsijoita olivat Tudhaliyas II, Arnuwandas I, Tudhaliyas IV ja Arnuwandas IV. Tudhaliyas II:n aikana heettiläiset valtasivat Arzawan ja Assuwan ja tekivät tuhoa Aleppossa. Myöhemmin heettiläisten valtakunta joutui useaan otteeseen hyökkäysten kohteeksi usealta suunnalta ja jossain vaiheessa valtakunnan pääkaupunki Hattusas poltettiin. Tänä aikana jotkut kaupungit olivat liittoutuneet keskenään. Heettiläiset olivat uudemman kerran liitossa Egyptin kanssa. Heettiläisten valtakuntien jälkeen Anatoliassa oli vallassa Fryygia. Fryygialaiset tulivat Euroopasta. Noin 700 eaa. Fryygialla oli läntisessä Anatoliassa järjestelmällinen hallinto ja tuolla alueella sijaitsevia kaupunkeja olivat Gordium ja Midas. Anatolian itäosassa fryygialaisilla oli siirtokuntia, joita olivat Alaca Hüyük, Boğazköy-Hattusas ja Pazarh. Vielä idempänä asuivat luwilaiset. 700 eaa jälkeen tapahtui kimmerialaisten hyökkäys Kaukasuksen toiselta puolelta. Fryygialaisilla oli hyvät suhteet Assyriaan. Fryygian ajalla Anatoliassa tehtiin taitavaa norsunluun veistotaidetta ja keramiikassa esiintyi geometrisiä harmaita ja punaisia kuvioita.

Lähteet
-------

1. ↑  Anatolia *Britannica*. Viitattu 23.2.2024. (englanniksi)
**Olin vain tuuli** on suomalaisen Eppu Normaali-yhtyeen kappale, joka
julkaistiin levyllä "Sadan vuoden päästäkin" vuonna 2004.
Lisäksi se julkaistiin singlenä Poko Recordsin tuottamana 22. kesäkuuta vuonna 2005. Singlen kääntöpuolella oli kappaleen live-versio.
Kappaleen sanat ovat Martti Syrjän tekemiä, sävel Mikko "Pantse" Syrjän laatima. 
Kappale on tyyliltään Epuille tyypillistä aikuisrock-poprockia. Siinä on voimakas sähkökitaraosio, joka tekee siitä kuuntelemisen arvoisen. Single nousikin vuonna 2005 viikolla 26 Suomen virallisen listan sijalle 5.

Kertosäe
--------

Mä olin vain tuuli  

Koko kesämme kääntyilin  

Puhalsin vastaan  

Ainoastaan vapautta rakastin  

Rakkauden sulta  

Puhalsin  

Puhalsin

Lähteet
-------

1. ↑  EPPU NORMAALI: Olin vain tuuli (Poko CDS) - release information / finnmusic.net *www.finnmusic.net*. Viitattu 28.9.2018. (englanniksi)
2. ↑
3. ↑  Eppu Normaali: Olin vain tuuli  (Arkistoitu – Internet Archive) Suomen virallinen lista - Artistit
4. ↑  Olin vain tuuli  Eppu Normaali - olin vain tuuli, Lyricstranslate

Aiheesta muualla
----------------

* Eppu Normaali - Olin vain tuuli Spotifyssä